Reinums Bilruter

Reinums Bilruter var et rutebilselskap i Froland i Aust-Agder, grunnlagt av Torjus Reinum. Fra nyttår 1974 ble selskapet delt mellom Setesdal Bilruter og Vest-Telemark Bilruter.

Selskapets busser var for det meste av merkene Scania-Vabis og Volvo, med karosseri fra blant annet T. Knudsen Karosserifabrikk.

 Historie 
1. januar 1954 overtok Reinum ruta til Niels Belland fra Arendal.

Mot slutten av 1973 ble Reinums Bilruter vedtatt oppløst, og Samferdselsdepartementet bestemte at selskapet skulle deles mellom de to tilstøtende rutebilselskapene Setesdal Bilruter og Vest-Telemark Bilruter (VTB) fra 1. januar 1974. Setesdal Bilruter overtok hovedavdelinga og verkstedet i Frolands Verk, mens VTB overtok avdelinga i Åmli. VTB fikk med ni kjøretøy og seks ansatte.

 Referanser 
«Bussbasen» Rutebilhistorisk Forening.

Kategori:Tidligere norske busselskaper
Kategori:Kollektivtransport i Agder
Kategori:Selskaper opphørt i 1973
Kategori:Samferdsel i Froland
Kategori:Samferdsel i Åmli
Kategori:Aust-Agders samferdselshistorie